РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 17

от заседание на комисия ”Управление на собствеността”
към Пленума на Висшия съдебен съвет, проведено на 23.05.2018 г.

Днес, 23.05.2018 г., сряда, от 10,30 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Евгени Диков
						  ЧЛЕНОВЕ: Стефан Гроздев
                                                                                      Олга Керелска
                                                                                      Боян Новански

	ОТСЪСТВАТ: Огнян Дамянов и Пламена Цветанова.

           От администрацията на ВСС присъстват: инж. Надежда Стоянова – главен експерт в отдел „Инвестиции и строителство”, Мая Атанасова – главен експерт – юрисконсулт в дирекция „Правна” и Владимир Димитров – и.д. началник отдел „Управление на собствеността”, дирекция „Управление на собствеността на съдебната власт”.

І. Инвестиционна дейност:

1. ОТНОСНО: Справка за размера на утвърдените и усвоените средства по обекти по § 51-00 „Основен ремонт на ДМА” и заложени в Инвестиционната програма на Висш съдебен съвет за 2018 г., към 30.04.2018 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1.1. ПРИЕМА за сведение справка за размера на утвърдените и усвоените средства по обекти от органите на съдебната власт по § 51-00 „Основен ремонт на ДМА” от Инвестиционната програма на ВСС, към 30.04.2018 г.
1.2. ПРЕДОСТАВЯ справка за размера на утвърдените и усвоените средства по обекти от органите на съдебната власт по § 51-00 „Основен ремонт на ДМА” от Инвестиционната програма на ВСС, към 30.04.2018 г., на Комисия „Бюджет и финанси”.

2. ОТНОСНО: Писмо с вх. № ВСС-3603/29.03.2018 г. от директора на Столична дирекция „Пожарна безопасност и защита на населението” до председателстващия ВСС г-жа Цачева с проведено обследване на сградата на Съдебна палата гр. София, бул. „Витоша” № 2, и констатирани нарушения.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

2.1. ПРИЕМА за сведение писмото от директора на Столична дирекция „Пожарна безопасност и защита на населението” до председателстващия ВСС г-жа Цачева с проведено обследване на сградата на Съдебна палата гр. София, бул. „Витоша” № 2, и констатирани нарушения.
2.2. ИЗПРАЩА писмото на председателя на Върховния касационен съд и на Главния прокурор на Република България, по компетентност.

3. ОТНОСНО: Преписка с вх. № ВСС-4864/30.04.2018 г. от главния прокурор на Република България относно осигуряване на финансови средства по § 51-00 „Основен ремонт на ДМА” за ремонтни дейности на сграда в гр. Плевен, ул. „Ал. Стамболийски” № 3, предоставена за нуждите на Военно-следствен участък гр. Плевен.

След проведеното обсъждане беше проведено гласуване: г-н Евгени Диков, г-н Стефан Гроздев и г-н Боян Новански гласуваха „За” приемане на проекта на решение, а г-жа Олга Керелска – „Въздържал се”. 
С оглед на проведеното обсъждане и гласуване,

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

3.1. ПРИЕМА доклад относно осигуряване на финансови средства по § 51-00 „Основен ремонт на ДМА” за ремонтни дейности на сграда в гр. Плевен, ул. „Ал. Стамболийски” № 3, предоставена за нуждите на Военно-следствен участък гр. Плевен.
3.2. ОДОБРЯВА включването на обект „Основен ремонт на сграда, находяща се на ул. „Александър Стамболийски” № 3, гр. Плевен, за нуждите на Военно-следствен участък” в Инвестиционната програма на ВСС за 2018 г. при извършване на вътрешно-компенсирана корекция § 51-00 „Основен ремонт на ДМА”.
3.3. ВЪЗЛАГА на отдел „Инвестиции и строителство” да изготви мотивирано предложение за извършване на вътрешно-компенсирана промяна на § 51-00 „Основен ремонт на ДМА”.
3.4. ИЗПРАЩА решението по т. 3 от настоящия протокол на Прокуратура на Република България, за сведение.

4. ОТНОСНО: Писмо с вх. № ВСС – 7907(17)/19.04.2018 г. от прокуратурата на Република България относно своевременно осигуряване на средства за подмяна на асансьорна уредба за нуждите на Окръжна прокуратура (ОП) - Благоевград в сградата на Съдебната палата в гр. Благоевград.

След проведеното обсъждане беше проведено гласуване: г-н Евгени Диков, г-н Стефан Гроздев и г-н Боян Новански гласуваха „За” приемане на проекта на решение, а г-жа Олга Керелска – „Въздържал се”. 
С оглед на проведеното обсъждане и гласуване,

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

4.1. ПРИЕМА доклад относно осигуряване на финансови средства по § 51-00 „Основен ремонт на ДМА” за подмяна на асансьорна уредба за нуждите на Окръжна прокуратура (ОП) - Благоевград в сградата на Съдебната палата в гр. Благоевград.
4.2. ОДОБРЯВА включването на обект „Основен ремонт на повдигателен механизъм на асансьорна уредба в Съдебната палата в гр. Благоевград, пл. „В. Левски” № 1” в Инвестиционната програма на ВСС за 2018 г. при извършване на вътрешно-компенсирана корекция § 51-00 „Основен ремонт на ДМА”.
4.3. ВЪЗЛАГА на отдел „Инвестиции и строителство” да изготви мотивирано предложение за извършване на вътрешно-компенсирана промяна на § 51-00 „Основен ремонт на ДМА”.
4.4. ИЗПРАЩА решението по т. 4 от настоящия протокол на Прокуратура на Република България, за сведение.

5. ОТНОСНО: Писмо от председателя на Районен съд гр. Варна с вх. № ВСС-17113/28.12.2017 г. с искане на съгласие за събиране на оферти за основен ремонт – проектиране и изграждане на пожароизвестителна инсталация в сградата на съда.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

5.1. ОТТЕГЛЯ т. 5 от дневния ред за заседанието на Комисията, предвид прието решение по поставения въпрос, взето по протокол № 15/09.05.2018 г., т. 9.

-	Текущи и основни ремонти:

6. ОТНОСНО: Писмо от председателя на Окръжен съд гр. Хасково с вх. № ВСС-5351/14.05.2018 г. във връзка с искане за осигуряване на средства по § 10-00 „Текущ ремонт” за извършване на авариен ремонт за отстраняване на щети от настъпило застрахователно събитие.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

6.1. Извършването на авариен текущ ремонт на обект: „Строително-монтажни работи за възстановяване на щети на сградата на Съдебна палата гр. Хасково, бул. „България” № 144 от настъпило застрахователно събитие, претърсване на част от покрива, покрит с керемиди и подмяна на счупени керемиди, подмяна на корозирали улуци и откъртени и липсващи каменни стъпала от външното стълбище пред входа на сградата” е необходимо и целесъобразно. Стойността на разхода е  определен на 12 832, 38 лв. с ДДС, съгласно най-ниската оферта приложена от „АКВА-3” ООД. Средствата следва да се предвидят по § 10-00 „Текущи разходи”.
6.2. ИЗПРАЩА решението по т. 6 от настоящия протокол на Комисия „Бюджет и финанси”, за корекция на бюджета на Окръжен съд гр. Хасково.

7. ОТНОСНО: Писмо от председателя на Върховен административен съд с вх. № ВСС-4599/23.04.2018 г. с уведомление за започване на спешен текущ ремонт на учебната база на съда в с. Лозенец.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

7.1. ПРИЕМА за сведение писмо от председателя на Върховен административен съд с уведомление за започване на спешен текущ ремонт на учебната база на съда в с. Лозенец.

8. ОТНОСНО: Писмо от председателя на Районен съд гр. Видин с вх. № ВСС-3418/26.03.2018 г. с искане за осигуряване на средства за извършване на текущ ремонт на 4 броя работни помещения.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

8.1. Извършването на разход за текущ ремонт на 4 /четири/ броя работни помещения е необходим и целесъобразен. Стойността на разхода е определена на 2 927,44 /две хиляди деветстотин двадесет и седем лева и 44 ст./ с ДДС, съгласно най-ниското ценово предложение на „Партнер Строй” ЕООД, гр. Видин. Средствата следва да се отпуснат по § 10-00 „Текущи разходи”.
8.2. ИЗПРАЩА решението по т. 8 от настоящия протокол на Комисия „Бюджет и финанси”, за корекция на бюджета на Районен съд гр. Видин.

ІІ. Управление на собствеността

9. ОТНОСНО: Доклад от Анжела Цветанова – старши експерт – юрист в отдел „Управление на собствеността” относно мерки и дейности на дирекция „Управление на собствеността на съдебната власт”, произтичащи от Правила за отдаване под наем на недвижими имоти – частна държавна собственост, предоставени в управление на Висшия съдебен съвет за жилищни нужди.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

9. ПРИЕМА доклада на Анжела Цветанова – старши експерт – юрист в отдел „Управление на собствеността” относно мерки и дейности на дирекция „Управление на собствеността на съдебната власт”, произтичащи от Правила за отдаване под наем на недвижими имоти – частна държавна собственост, предоставени в управление на Висшия съдебен съвет за жилищни нужди, като:

9.1. По отношение на т. 1 от доклада: 
Приема за сведение изпълнението на §3 от Правилата, с оглед предоставените за утвърждаване с доклад рег. № ВСС-5273/10.05.2018 г. до главния секретар на ВСС проекти на регистрите по чл. 34, ал. 1 от Правилата, съдържащи реквизитите по чл. 35, ал. 1, ал. 2 и ал. 3 от Правилата.

9.2. По отношение на т. 2 от доклада: 
ПРЕДЛАГА на Пленума на Висш съдебен съвет да утвърди образците на заявление – приложение № 1 и декларация – приложение № 2,  на основание чл. 16, ал. 3 от Правила за отдаване под наем на недвижими имоти – частна държавна собственост, предоставени в управление на Висш съдебен съвет за жилищни нужди, приети с решение по т. 56 от протокол                  № 12/26.04.2018 г. на ПВСС.
ДА СЕ ПУБЛИКУВАТ утвърдените образци на интернет страницата на Висшия съдебен съвет.
9.2.1. ВНАСЯ предложението в редовна точка в следващото редовно заседание на Пленума на Висш съдебен съвет.

9.3. По отношение на т. 3 от доклада: 
Оставя в сила решението на Комисия „Управление на собствеността”, взето по протокол № 16/16.05.2018 г., т. 14.1., а именно: отлага вземането на решение относно определяне на председател на жилищна комисия към ВСС, до провеждането на избор за длъжността „Главен секретар” на Висшия съдебен съвет. 

9.4. По отношение на т. 4 от доклада: 
ПРЕДЛАГА на Главния секретар на ВСС в „Стажантската програма” на ВСС да бъде включен отдел „Управление на собствеността”, дирекция „Управление на собствеността на съдебната власт”, с оглед обезпечаване на техническата дейност на отдела, произтичаща от § 7 от Правилата, приети с решение по т. 56 от протокол № 12/26.04.2018 г. на ПВСС.

9.5. По отношение на т. 5 от доклада: 
ВЪЗЛАГА на дирекция „Управление на собствеността на съдебната власт”, с оглед разпоредбата на чл. 5, т. 2 от Правилата, да изготви указания до административните ръководители на съответните ОСВ, на които с решение на ПВСС е възложено стопанисването на имоти от ЖФ на ВСС. 

9.6. По отношение на т. 6 и т. 7 от доклада: 
Приема за сведение т. 6 и т. 7 от доклада на Анжела Цветанова– старши експерт – юрист в отдел „Управление на собствеността” относно мерки и дейности на дирекция „Управление на собствеността на съдебната власт”, произтичащи от Правила за отдаване под наем на недвижими имоти – частна държавна собственост, предоставени в управление на Висшия съдебен съвет за жилищни нужди.

10. ОТНОСНО: Доклад от Анжела Цветанова – старши експерт – юрист в отдел „Управление на собствеността” относно задължения към „Овергаз Мрежи” АД за ползвана топлинна енергия от Ваня Алексиева – Цолова – съдия във ВКС и бивш наемател на апартамент № 36, гр. София, район „Овча купел”, ул. „Букет” № 80, бл. 4А.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

10.1. Липсва основание Висшият съдебен съвет да заплати дължимите суми за ползвана топлинна енергия от Ваня Алексиева – Цолова – Цолова – съдия във ВКС и бивш наемател на ведомствен апартамент № 36 в гр. София, р-н Овча Купел, ул. „Букет” № 80, бл. 4А, предвид липсата на влязъл в сила съдебен акт по гр.д. № 6466/2016 г. по описа на Софийски районен съд, ІІ Гражданско отделение, 66-ти състав.

10.2. ИЗПРАЩА за сведение решението на Комисия „Управление на собствеността” на Изпълнителния директор на „Овергаз Мрежи” АД.

11. ОТНОСНО: Доклад от Анжела Цветанова – старши експерт – юрист в отдел „Управление на собствеността” относно наемане на обект в Почивна база „Св. Св. Константин и Елена”, гр. Варна.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

11.1. ПРИЕМА доклада относно искане от управителя на „Креси 13” ЕООД – гр. Варна за наемане за дългосрочно ползване на обект, описан като снек-бар „Терасата”, намиращ се в почивна база „Св. Св. Константин и Елена”, гр. Варна.
11.2. ОДОБРЯВА проект на писмо до управителя на „Креси 13” ЕООД – гр. Варна, с направените корекции.

12. ОТНОСНО: Доклад от Анжела Цветанова – старши експерт – юрист в отдел „Управление на собствеността” относно предаване на имот – частна държавна собственост, предоставен за управление на ВСС, намиращ се в гр. Своге, област Софийска, ул. „Цар Симеон” № 11.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

12.1. ПРИЕМА за сведение доклада за фактическото предаване и приемане на недвижим имот – частна държавна собственост, представляващ: ІV-ти етаж със застроена площ от 243,21 кв.м. от четириетажна сграда, заедно с 26,78% ид.ч. от общите части на сградата, построена в УПИ І – „За административен и търговски комплекс”, кв. 105А по ПУП на гр. Своге, с админ.адрес: гр. Своге, ул. „Цар Симеон” № 11 и предавателно-приемателен протокол от 11.05.2018 г.

13. ОТНОСНО: Доклад от Анжела Цветанова – старши експерт – юрист в отдел „Управление на собствеността” относно разход за ремонт на общи части: смяна на вертикални и хоризонтални щрангове в блок 216А, гр. София, р-н. „Овча купел“, ул. „Боряна“ № 61, на ап. 7 /и 7А/, ап. 21, ап. 3 и в блок 4А, гр. София, р-н „Овча купел“, ул. „Букет“ № 80, на ап. 36 и ап. 57, от жилищния фонд на ВСС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

13.1. ВЪЗЛАГА на експертите от отдел „Инвестиции и строителство”, дирекция „Управление на собствеността на съдебната власт” да извършат оглед в предоставените за управление на ВСС ап. 7 /и 7А/, ап. 21, ап. 3, ап. 27, гр. София, ул. „Боряна” № 61, бл. 216А и ап. 36 и 57, гр. София, р-н „Овча купел“, ул. „Букет“ № 80, бл. 4А, във връзка с ремонт за смяна на хоризонтални и вертикални щрангове на ВиК инсталацията на сградите от „Шалом” ЕООД, като бъде изготвен доклад за резултатите от него за следващо заседание на Комисията.

14. ОТНОСНО: Доклад от Анжела Цветанова – старши експерт – юрист в отдел „Управление на собствеността” относно предложение от ЦКБ АД за удължаване срока на действие на договор за наем на недвижим имот – публична държавна собственост  от 22.07.2015 г., с обект „банков офис“, намиращ се в Съдебна палата – Казанлък.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

14.1. ПРИЕМА за сведение доклада относно писмо с вх. № ВСС-5332/14.05.2018 г. от Радослава Маждракова – председател на Районен съд гр. Казанлък, с искане за изразяване на становище във връзка с предложение от „Централна кооперативна банка” АД, за удължаване срока на действие на договор за наем на недвижим имот – публична държавна собственост от 22.07.2015 г. с обект: „банков офис”, намиращ се в Съдебна палата гр. Казанлък, ул. „Паисий Хилендарски” № 16.
14.2. ОДОБРЯВА проект на писмо до председателя на Районен съд гр. Казанлък.

15. ОТНОСНО: Доклад от Анжела Цветанова – старши експерт – юрист в отдел „Управление на собствеността” относно разход за общи части: ремонт на асансьор в блок 12, гр. Варна, кв. „Трошево“, в който ВСС е с предоставени права за управление на ап. 10.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

15.1. ПРИЕМА за сведение доклада относно заплащане на разход за извършване на ремонт на асансьор, както и месечна такса от 10 лв. за ремонти на общите части на блок 12, вх. В, гр. Варна, кв. „Трошево”, в който ВСС е с предоставени права за управление върху ведомствено жилище – частна държавна собственост, представляващо апартамент № 10 със застроена площ 77,95 кв. м. и 0,8771% ид.ч. от общите части на сградата и правото на строеж.
15.2. ВЪЗЛАГА на отдел „Управление на собствеността”, дирекция „Управление на собствеността на съдебната власт”, след представяне на съответните документи от председателя на УС на Етажната собственост и банкова сметка за превод на сумите, да изпрати преписката в дирекция „Бюджет и финанси”, за предприемане на необходимите действия.

16. ОТНОСНО: Доклад от Анжела Цветанова – старши експерт – юрист в отдел „Управление на собствеността” относно писмо рег. № ВСС-4679/25.04.2018 г. от административния ръководител на Районна прокуратура гр. Дупница с искане за разпределение на ползване на помещения с № № 37 и 37Б на четвърти етаж от сградата на Съдебна палата - Дупница 

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

16.1. ВЪЗЛАГА на г-н Владимир Димитров – и.д. началник отдел „Управление на собствеността”, дирекция „Управление на собствеността на съдебната власт”, да посети Съдебна палата гр. Дупница и извърши оглед на стаи с №№ 37 и 37Б, представляващи част от помещение с площ 77 кв.м. /апартамент/, включващо 3 бр. стаи и 1 санитарен възел на четвърти етаж от сградата на Съдебна палата гр. Дупница, ул. „Николаевска” № 15, във връзка с предприемане на действия от страна на Пленума на ВСС за разпределение на ползването на помещенията в цитирания имот по съответния ред. 
За резултата от извършения оглед да се докладва на следващо заседание на Комисията.
16.2. ВЪЗЛАГА на отдел „Управление на собствеността”, дирекция „Управление на собствеността на съдебната власт” да подготви проект за разпределение на ползването на помещенията в Съдебна палата гр. Дупница, ул. „Николаевска” № 15, във връзка с решение на ПВСС с оглед разпоредбата на чл. 388, ал. 1, предложение първо от Закона за съдебната власт.

17. ОТНОСНО: Извлечение от решение на Комисия „Бюджет и финанси” към Пленума на ВСС, взето по протокол № 14/09.05.2018 г. относно писмо № 11-02-5/13.04.2018 г. на Сметната палата на Република България във връзка с тълкуване на разпоредбата на § 83, ал. 2 от ПЗР на ЗСВ.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

17.1. ОТЛАГА обсъждането на предложението по т. 2 от протокол № 14/09.05.2018 г. от заседанието на Комисия „Бюджет и финанси” към Пленума на ВСС до произнасяне на Министерски съвет на Република България, съгласно решение по т. 16 от протокол № 7/12.03.2018 г. от заседанието на Комисия по правни и институционални въпроси към Пленума на ВСС.
17.2. ИЗПРАЩА настоящото решение на Комисия „Бюджет и финанси”, за сведение.
18. ОТНОСНО: Доклад от Владимир Димитров – и.д.началник отдел „Управление на собствеността” във връзка с изпълнение на решение на Комисия „Управление на собствеността”, взето по протокол № 15/09.05.2018 г., т. 19.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

18.1. ПРИЕМА за сведение доклада на Владимир Димитров – и.д. началник на отдел „Управление на собствеността”, за осъществена командировка в гр. Петрич, в изпълнение на решение на Комисия „Управление на собствеността”, взето по протокол № 15/09.05.2018 г., т. 19.

Допълнителни точки, включени за разглеждане
в заседание на Комисия „Управление на собствеността”

19. ОТНОСНО: Писмо с рег. № ВСС-5312/21.08.2018 г. от административните ръководители на специализираните органи на съдебната власт.
КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

ПРЕДЛАГА на Пленума на Висшия съдебен съвет да вземе следното решение:

На основание чл. 15, ал. 4 от Закона за държавната собственост, чл. 7, ал. 1 и ал. 5, чл. 8 от Правилника за прилагане на Закона за държавната собственост, във връзка с чл. 10, ал. 2, т. 1 от Правилника за организация на дейността на Висшия съдебен съвет и неговата администрация, както и писмо рег. № ВСС-5312/21.05.2018 г. от административните ръководители на специализираните органи на съдебната власт,

1. УПЪЛНОМОЩАВА представляващия Висшия съдебен съвет /ВСС/ да отправи мотивирано искане до министъра на регионалното развитие и благоустройството за предоставяне в цялост на ВСС на недвижим имот – публична държавна собственост, находящ се в гр. София, ул. „Черковна” № 90, по реда на ЗДС и ППЗДС.

2. ВНАСЯ предложението в редовна точка в следващото редовно заседание на Пленума на Висш съдебен съвет.

20. ОТНОСНО: Писмо от и.ф. председателя на Окръжен съд гр. Пловдив  с вх.№ ВСС-16782/17 от 11.05.2017 г. с искане  за определяне на представител на Висшия съдебен съвет за участие в комисия за възлагане на обществена поръчка по чл. 20, ал. 3, т. 1 от ЗОП с предмет : „Авариен ремонт на покрива над 6 етаж на четири плюс шестетажна административна сграда, част от Съдебната палата гр. Пловдив и авариен ремонт на покрива на подземен гараж с вход от ул. „Фр. Жолио Кюри /сега архив на Районен съд Пловдив/, част от Съдебна палата гр. Пловдив“.
КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

20.1. ОПРЕДЕЛЯ ................................... за редовен член на комисията за провеждане на обществена поръчка с предмет : „Авариен ремонт на покрива над 6 етаж на четири плюс шестетажна административна сграда, част от Съдебната палата гр. Пловдив и авариен ремонт на покрива на подземен гараж с вход от ул. „Фр. Жолио Кюри /сега архив на Районен съд Пловдив/, част от Съдебна палата гр. Пловдив“ за участие в комисията, която ще разглежда подадените оферти на 29.05.2018 год. от 10,00 ч.
         20.2 ОПРЕДЕЛЯ ........................................... за резервен член на комисията за провеждане на обществена поръчка с предмет : „Авариен ремонт на покрива над 6 етаж на четири плюс шестетажна административна сграда, част от Съдебната палата гр. Пловдив и авариен ремонт на покрива на подземен гараж с вход от ул. „Фр. Жолио Кюри /сега архив на Районен съд Пловдив/, част от Съдебна палата гр. Пловдив“ за участие в комисията, която ще разглежда подадените оферти на 29.05.2018 год. от 10,00 ч.
       20.3. ИЗПРАЩА решението по т. 20 от настоящия протокол на Главния секретар на ВСС и на председателя на Окръжен съд гр. Пловдив.

21. ОТНОСНО: Изготвяне на проект на писмо до административните ръководители на органите на съдебна власт във връзка с планиране на текущите ремонти за 2018 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

.21.1. ВЪЗЛАГА на отдел „Инвестиции и строителство” за следващото заседание на Комисията да подготви указателно писмо до административните ръководители на органите на съдебна власт относно планиране на текущите ремонти до края 2018 г., във връзка с изпратени указанията за приемане на Правила за предоставяне на средства за текущи ремонти в сградите на съдебната власт.

                               ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /П/
								           ЕВГЕНИ ДИКОВ